**wMoskva i Sankt Petersburg**

**Nova Godina**

**30****.12. 2019. - 05. 01.2020.**

7 dana / 6 noćenja (u hotelima)/avionom i vozom(super brzi Sapsan lux voz+noćni voz)

**1. dan: Beograd - Moskva**

**Beograd – Moskva** Sastanak grupe na aerodromu Nikola Tesla, Beograd, dva sata pre leta. Let za Moskvu WZ538 u 11:20h. Dolazak u Moskvu na aerodrom Domodedovo u 16:10h. Po sletanju, odlazak na panoramsko razgledanje Moskve. Grad od preko 15 miliona stanovnika, koji je nekada bio utvrđenje. Od 1073. godine do danas, grad na reci Moskvi postepeno je dobijao neke od najpoznatijih svetkih građevina, koje su i spomenici umetnosti arhitekture. Vožnja pored Crkve Hrista spasa, Boljšoj teatra, Arbat ulice, Kremlja…Polazak u hotel. Smeštaj i slobodno vreme. Noćenje. **BESPLATNO:** **Panoramsko razgledanje Moskve**

**2. dan: Moskva**

Doručak. Fakultativni izlet u Kremlj i šetnja Crvenim trgom, Aleksandrovskim parkom i posmatranje smene straže.. **Znate li da zlatne kupole i vrhove Kremaljskih kula i danas čuvaju sokolovi?** To će nam objasniti naš vodič koji će nas provesti i kroz Arhangelsku i Uspensku crkvu i pokazati nam Cara svih zvona. **Fakultativni odlazak na organizovano novogodišnje veče uz večeru i krstarenje Moskvom i ruski plesni šou** ili odlazak do Crvenog trga. **SREĆNA NOVA GODINA!!!** Povratak u hotel i sobodno vreme. Noćenje.

**3. dan: Moskva – Sergijev Posad - Moskva**

Doručak. Slobodno vreme ili odlazak do Sergijevog posada i manastira Svete Trojice, najznačajnijeg i najspektakularnijeg manstirskog kompleksa Ruske pravoslavne crkve. Manastir je osnovao Sveti Sergej Radonješki u 14. veku. Ikona Svete Trojice, koja je slikana za ovaj manastir jedna je od najpoznatijih i najlepeših ikona pravoslavnog sveta. Manastir ima status carske lavre, a ikonopisac je bio čuveni ruski umetnik Andrej Rubljov. Interesantno je da u manastiru možete probati originalno manastirski kvas. **Fakultativni odlazak na ručak/večeru na brodu krstarenje rekom Moskvom.** Povaratak u hotel. Noćenje.

**4****. dan: Moskva – Sankt Petersburg**

Doručak. Rano ustajanje. Odlazak do železničke stanice. Ukrcavanje na čuveni brzi voz Sapsan. Vožnja i uživanje u prostranstvima između Moskve i Sankt Petersburga. Dolazak na Moskovsku železničku stanicu. Polazak na ručak i panoramsko razgledanje grada autobusom. Srce grada je Nevski prospekt, avenija duž koje su smeštene neke od najlepših i najvažnijih gradjevina. Admiralitet, zdanje u ruskom imperijalnom stilu, podseća na vreme kada je Rusija bila velika pomorska sila. U blizini je impozantni Dvorski trg sa stubom cara Aleksandra na sredini. Čuveni Zimski dvorac je mesto mnogih istorijskih dogadjaja, a Ermitaž najveći muzej na svetu i jedan od najstarijih aktivnih muzeja sa zbirkom od preko tri miliona umetničkih dela. Obilazak Petropavlovske tvrđave, koju je 1703. izgradio Petar I. Danas se ova tvrdjava na Zečijem ostrvu u reci Nevi koristi kao muzej i prostor za izložbe. Takodje je jedan od sanktpeterburških spomenika pod zaštitom UNESCO. U njoj je i Petropavlovska saborna crkva, u kojoj su sahranjeni svi ruski carevi. Smeštaj u hotel. Slobodno vreme. Noćenje

**BESPLATNO: Ručak i panoramsko razgledanje St. Peterburga, obilazak Petropavlovske tvrđave.**

**5. dan: Sankt Petersburg – Ermitaž i Peterhof**

Doručak. Slobodno vreme. Uveče **fakultativno razgledanje Ermitaža – najvećeg muzeja na svetu** sa preko tri miliona eksponata izloženih u šest zgrada na obali Neve. Glavna zgrada je Zimski dvorac, nekada zvanična rezidencija ruskih careva. Kolekcija muzeja vuče korene još iz 1764. iz zbirke umetničkih predmeta carice Katarine II. Najznačajnije zbirke su svakako one sa delima Mikelandjela, Da Vinčija, Rembranta, Rubensa, Van Goga, Pikasa, Matisa... Respektabilna je i arheološka zbirka, kao i zbirka evropske srednjevekovne umetnosti. „Galerija s blagom“ je više od fascinacije, a „Rafaelov hodnik“ kopija poznate galerije u Vatikanu, neizbrisiv utisak za sva vremena. Slobodno vreme ili polazak na poludnevno f**akultativno razgledanje Peterhofa ili Petrovog dvorca i parka.** Nalazi se na obali Finskog zaliva, dvadesetak kilometara zapadno od Sankt Petersburga. Izgradio ga je Petar Veliki 1705. godine. Sve do Oktobarske revolucije služio je kao carska rezidencija, da bi 1918. bio pretvoren u muzej. U Drugom svetskom ratu okupirali su ga nacisti, a nešto kasnije u bombardovanju i potpuno razrušili. Posle rata započeta je rekonstrukcija koja traje i danas. Brojne fontane, zbog kojih je ovaj muzej dobio ime „ruski Versaj“, ponovo su proradile 1946. Godinu dana kasnije napravljena je i kopija statue Samsona, a ubrzo je na svetlost dana izašla i sva lepota barokne arhitekture Peterhofa čiji su ukras ne samo park, već i brojne fontane (više od 100). Dvorac Peterhof i njegov park sa fontanama su na listi svetske baštine UNESCO. Povratak u hotel.Noćenje.

**6. dan: Sankt Petersburg – Carsko selo i Pavlovsk**

Doručak. Slobodno vreme do 12h i odjavljivanje iz hotela. **Polazak na celodnevni fakultativni izlet u Carsko selo**, simbol preporoda Rusije i njene kulture. Poklon je cara Petra I supruzi Katarini u čast rodjenja ćerke Jelisavete. Kada je preuzela tron, po nacrtu čuvenog italijanskog arhitekte Rastrelija, a po naredjenju Jelisavete, sagrađen je raskošan dvorac okružen prelepim parkom čiji su ukras mnogobrojne statue. Do Drugog svetskog rata Carsko selo je bilo letnja carska rezidencija. Sredinom 20. veka krenulo se u restauraciju jedne od najvećih turističkih atrakcija Sankt Petersburga. Ručak. **Odlazak za Pavlovsk, jednu od najbolje očuvanih carskih palata.** Sam dvorac, koji je bio i letnja carska rezidencija, raskošno je neoklasično zdanje okruženo engleskim parkom, prvim u carskoj Rusiji. Posle smrti cara Pavla, dvorac je dodeljen njegovoj supruzi Mariji Fjodorovnoj. Delovi dvorca su uništeni u velikom požaru ali je 1803. potpuno restauriran. Povratak u Sankt Peterburg i ukrcavanje na noćni voz do Moskve. Noćenje u kabinama za 4 osobe. **BESPLATNO: Ručak u okviru ture (za one koji uplate turu).**

**7. dan: Sankt Petersburg – Beograd**

Doručak. Dolazak u Moskvu 06:06. Transfer do aerodroma Domodedovo vozom Aeroexpress. Let za Beograd WZ537 u 09:30 po lokalnom vremenu. Sletanje u Beograd 10:20h. Kraj programa.

**Cena aranžmana: 750€**

**aerodromske takse uključene u cenu**

Plaćanje se vrši u dinarskoj protivvrednosti po srednjem kursu poslovne banke na dan uplate.

**Način plaćanja:**

– Gotovinsko plaćanje: 40% prilikom rezervacije, ostatak najkasnije 45 dana pre početka aranžmana za Moskvu i Sankt Peterburg 2019

– Preko računa: uz profakturu izdatu od strane TA BOREAS TRAVEL-a

– Karticama: Visa, Master, Maestro, Dina, American express

**Aranžman obuhvata:**

– Međunarodni let Beograd – Moskva-Beograd (direktan let, ekonomska klasa)

– Aerodromske takse u zemlji i inostranstvu – (aerodromske takse podložne su promenama, jer su u isključivoj nadležnosti aerodorma , i ne zavise od agencije niti avio prevoznika. S tim u vezi moguća je i korekcija cene ukoliko dođe do promena cena aerodromskih taksi ili YQ taksi za promenu cena goriva),

– Transfere aerodrom – hotel i hotel – aerodrom,

– Smeštaj na bazi 3 noćenja sa doručkom u hotelu Holiday Inn Express Moskva 3\* ili hoteli iste ili više kategorije u Moskvi u ½ i 1/3 sobama,

– Smeštaj na bazi 2 noćenja sa doručkom u hotelu Oktiabrskaya 4\* u Sankt Peterburgu u ½ i 1/3 sobama,

– Kartu za super brzi lux voz Sapsan na relaciji Moskva - Sankt Peterburg,

– Kartu za noćni lux voz na relaciji Sankt Peterburg – Moskva(četvorokrevtne kabine),

– Usluge licenciranog turističkog vodiča na SRPSKOM JEZIKU tokom trajanja putovanja,

– Turu razgledanja metroa sa lokalnim vodičem,

– Panoramsko razgledanje grada autobusom u Moskvi i Sankt Peterburgu,

– Obilazak Petropavlovske tvrđave **uz ručak.** \* Ulazak u crkvu/kriptu u kojoj su sahranjeni članovi porodice Romanov se posebno plaća, karte se mogu individualno kupiti na licu mesta,

– Ručak po dolasku u Sankt Peterburg,

– Troškove organizacije putovanja.

**Aranžman ne obuhvata:**

– Međunarodno putno zdravstveno osiguranje,

– Osiguranje od otkaza aranžmana,

– Doplata za 1/1 – isključivo na upit - oko 170 evra

– Individualne troškove putnika.

**– Fakultativne izlete (CENE FAKULTATIVNIH IZLETA ZAVISE OD LOKALNIH PRUŽALACA USLUGA I PODLOŽNE SU PROMENI SVE DO SLANJA UPITNIKA PUTNICIMA):**

– DVA DVORCA-Carsko selo+**dvorac Pavlovsk**+večera75 EUR (autobuski prevoz, lokalni vodič, večera, ulaznice),

– Peterhof ulaz u dvorac, park 55 EUR (autobuski prevoz, lokalni vodič, ulaznice),

– Ermitaž 40 EUR (prevoz metroom, lokalni vodič, \*slušalice, ulaznice),

– **Paket** Ermitaž+ Peterhof 85 EUR (prevoz metroom, lokalni vodič, ručak, ulaznice),

– Obilazak Kremlja 45 EUR (prevoz metroom i autobusom, lokalni vodič, ulaznice),

– Sergeijev posad + Manastir 50 EUR (autobuski prevoz, lokalni vodič, ulaznice).

– Krstarenje Moskvom bez večere 39 EUR (prevoz metroom, ulaznice).

– Krstarenje Moskvom uz večeru 55 EUR (prevoz metroom, večera, ulaznice).

– **Paket** Sergeijev posad + Krstarenje sa večerom 95 EUR (prevoz autobusom i metroom, večera, lokalni vodič, ulaznice).

– **Paket** Sergeijev posad + Krstarenje bez večere 80 EUR (prevoz autobusom i metroom, lokalni vodič).

– Doček Nove godine – Krstarenje uz Rusko gala veče uz ruski tradicionalni ples i muziku 165 EUR (prevoz autobuom, lokalni vodič, večera, ulaznice).

– Ruski folklorni šou 60EUR (prevoz autobusom ili metroom, lokalni vodič, ulaznice)

NAPOMENA:

\*Prijavljivanje za izlete se obavlja putem obavezujućeg upitnika koji su putnici u obavezi da dostave najkasnije tri dana od dana prijema. Plaćanje izleta u agenciji najkasnije 3 dana pre polaska! Za realizaciju ovih izleta potrebno je najmanje 15 prijavljenih učesnika. (U slučaju manjeg broja putnika, izleti bi mogli da budu izvedeni uz korigovanje cene ili lokalnim prevozom/metroom).

\* Za Večeru i krstarenje rekom Moskvom nema ograničenja u broju putnika.

\* za korišćenje slušalica potrebno je minimum 10 putnika

\*SVI VODIČI GOVORE SRPSKI JEZIK, osim ukoliko je agencija u slučaju više sile primorana da angažuje vodiče na drugim jezicima

NAZIV I OPIS SMEŠTAJA:

Hotel Holiday Inn Express Moskva 3\*- Baumanskaya nalazi se u Moskvi, samo dve metro stanice od od Crvenog trga, mauzoleja Lenjina i tržnog centra GUM. Hotel ima bar i sobe sa besplatnim WiFi pristupom. Sobe su opremljene plazma TV-om sa satelitskim kanalima, frižiderom, samovarom i radnim stolom. Sve sobe u hotelu sa privatnim kupatilom i opremljene su klima uredajem. Dorucak je na bazi švedskog stola.

Hotel Okyabarskaya 4\* smešten je u srcu Sankt Peterburga. Nevski Prospekt i stanica metroa Vostanija nalaze se na 2 minuta hoda. Hotel Oktiabrskaya raspolaže modernim sobama sa elegantnim enterijerom. Gostima je na raspolaganju besplatan bežični internet.

Hotel Oktiabrskaya 4\* ima fasadu u klasičnom stilu. Elegantne sobe sadrže TV sa satelitskim kanalima, frižider i sopstveno kupatilo.

Kompletan doručak na bazi švedskog stola služi se u restoranu Assambleya od 07:30 do 11:00. À-la-carte restoran Abazhur nudi jela panazijske i evropske kuhinje. Gosti mogu uživati u piću u baru u lobiju, koji radi non-stop.

U okviru objekta gostima su na raspolaganju kozmetički salon, prodavnica suvenira i menjačnica.

Hotel Station Z12 3\*nalazi se u Sankt Peterburgu, na 2 minuta šetnje od metro stanice Zvenigorodskaja. Dostupan je besplatan WiFi. Sobe su moderne i uređene živopisno. Sve sobe sadrže TV sa satelitskim kanalima i klima-uređaj. Uključuju i kupatilo sa tušem i besplatnim toaletnim priborom.Hotel Z12 nudi snek bar, zajedničku kuhinju i recepciju koja radi non-stop. Ostali sadržaji uključuju biletarnicu, turistički desk i ostavu za prtljag. Raznovrsni kafići i restorani su udaljeni manje od 5 minuta hoda od hotela. Nevski prospekt se nalazi na 15 minuta hoda. Železnička stanica Moskovski je udaljena 2 km, a Međunarodni aerodrom Pulkovo 20 km od hotela.

NAPOMENE U VEZI SMEŠTAJA:

U smeštajne objekte se ulazi prvog dana boravka od 14:00 časova, a napuštaju se poslednjeg dana boravka do 09:00 časova. Opisi smeštajnih objekata su informativnog karaktera. Za eventualna odstupanja i kvalitet usluge u okviru smeštajnih objekata, organizator putovanja ne snosi odgovornost, jer to isključivo zavisi od smeštajnih objekata. Organizator ne može uticati na spratnost smeštaja i poziciju sobe. Raspodela soba se vrši na recepciji hotela . Organizator će proslediti želje i zahteve putnika hotelu ali nije u mogućnosti da garantuje za iste. Agencija zadržava pravo zamene navedenih hotela sličnim hotelima, iste kategorije.

NAPOMENE:  
Cene fakultativnih izleta su podlložne promenama u zavisnosti od broja prijavljenih putnika. Neophodan minimum za izvođenje fakultativnih izleta je 10 putnika. U slučaju manjeg broja prijavljenih putnika cena fakultative podložna je promeni prema uslovima lokalne agencije ino-partnera, organizator izleta tj. ino-partner zadržava pravo ponuditi korigovane, više cene u odnosu na zainteresovani broj putnika koje isti nisu u obavezi da prihvate,te se organizator ne može smatrati odgovornim za fakultativne izlete.Prema pravilima organizatora fakultativnih izleta ( ino-partnera) naknadno odustajanje već prijavljenih putnika ne podleže povraćaju uplaćenih sredstava. Dužina trajanja slobodnog vremena za individualne aktivnosti tokom programa putovanja zavisi od objektivnih okolnosti (npr. dužine trajanja obilaska, termina polaska…) Putnici koji imaju za cilj putovanja i posetu pojedinim institucijama, savetujemo da se putem internet informišu o radnom vremenu istih kao i o tome da li je potrebna rezervacija termina za posetu. Organizator putovanja zadržava pravo promene sadržaja programa putovanja usled nepredviđenih objektivnih okolnosti (npr. gužva na granicama, gužva u saobraćaju, zatvaranje nekog od lokaliteta, radovi na putu…. Za sve ove slučajeve, ukoliko na strani putnika dođe do bilo kakve štete i/ili nepredviđenih troškova usled nepoštovanja navedenih uputstava i napomena, organizator putovanja ne snosi odgovornost već celokupan iznos štete i/ili dodatnih troškova snosi putnik.

Potpisnik ugovora o putovanju ili predstavnici grupe putnika obavezni su da sve putnike upoznaju sa ugovorenim programom putovanja, uslovima plaćanja i osiguranja, kao i Opštim uslovima putovanja organizatora putovanja. Od momenta prijavljivanja, stvaraju se administrativni troškovi organizatora putovanja. Organizator zadržava pravo da propiše i drugačije uslove plaćanja za pojedine promotivne ponude, kao i za zaposlene u firmama sa kojima zaključi poseban ugovor. Organizator zadržava pravo da putem PROMOCIJA i LAST MINUTE ponuda proda svoje slobodne kapacitete po cenama koje su drugačije od onih u cenovniku. Stranke koje su uplatile aranžman po cenama objavljenim u redovnom cenovniku nemaju pravo da potražuju nadoknadu na ime razlike u ceni. Maloletni putnici prilikom putovanja moraju imati overenu saglasnost roditelja na punoletno lice –pratioca. Putnici sami snose odgovornost za lična i putna dokumenta i njihovu validnost. Pogranične službe prilikom pasoške kontrole mogu zatražiti od putnika da pokaže novčana sredstva (kartice, gotovina…), kao i međunarodno zdravstveno osiguranje. U slučaju uvođenja viza za državljane Republike Srbije, svi putnici su u obavezi da organizatoru dostave na vreme potrebnu dokumentaciju, a o uslovima i palaćanju viziranja će naknadno biti obavešteni. Proveriti 2 dana pre putovanja tačno vreme i mesto okupljanja za odlazni i povratni let. Putnici koji nisu državljani Srbije obavezni su da se sami upoznaju sa viznim režimom zemlje u koju putuju i kroz koje putuju. Za državljane Srbije ne postoji vizni režim za navedene zemlje u programu. U slučaju promena na monetarnom tržištu ili nedovoljnog broja prijavljenih putnika, agencija zadržava pravo korekcije cena, izmene programa ili otkaza putovanja najkasnije 5 dana pre početka putovanja. Agencija ne snosi odgovornost za eventualne drugačije usmene informacije o programu putovanja.

Aranžman je rađen na bazi minimum 15 prijavljenih putnika.  **UZ OVAJ PROGRAM VAZE OPŠTI USLOVI ORGANIZOVANJA PUTOVANJA AGENCIJE BOREAS TRAVEL LICENCA MINISTARSTVA TURIZMA OTP 16/2016.**

Cenovnik broj 2. od 14.01.2019.